《病中偶成》
宋代·陈起

平生谨樽酒，投老更齐圣。
优游接嘉宾，能使百忧屏。
可怜陶士接，饮少亦致病。
丰下改旧容，浮采满青镜。
升降气失常，医经云上盛。
亟试黄昏汤，要期勿药庆。
朝来觉清爽，临窗发幽咏。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。